ব্রাউজার ছিনতাই
ব্রাউজার ছিনতাই বলতে একটি অযাচিত সফট্ওয়্যার দ্বারা ওয়েব ব্রাউজার ব্যবহারকারীর অনুমতি ব্যতীত ব্যবহারকারীর ব্রাউজারে অযাচিত বিজ্ঞাপন দেওয়ার জন্য কোনও ওয়েব ব্রাউজারের সেটিংসকে পরিবর্তিত করার ঘটনাটিকে নির্দেশ করা হয়। একটি ব্রাউজার ছিনতাইকারী সফটওয়্যার ব্রাউজারে বিদ্যমান নীড়পাতা, ত্রুটি পাতা বা অনুসন্ধান ইঞ্জিনটিকে নিজে নিজে প্রতিস্থাপন করতে পারে। এগুলি সাধারণত কোনও নির্দিষ্ট ওয়েবসাইটে হিট করার জন্য ব্যবহৃত হয়, এতে করে বিজ্ঞাপনের আয় বাড়ায়। কিছু ব্রাউজার ছিনতাইকারী থাকে যারা স্পাইওয়্যারও ব্যবহার করেন, উদাহরণস্বরূপ, কেউ ব্যাংকিং এবং ই-মেইল প্রমাণীকরণের বিশদ সম্পর্কিত তথ্য সংগ্রহের জন্য একটি সফট্ওয়্যার কীলগার ইনস্টল করে। কিছু ব্রাউজার ছিনতাইকারীরা প্রায়শই স্থায়ীভাবে উইন্ডোজ সিস্টেমে রেজিস্ট্রি ক্ষতি করতে পারে। কিছু ব্রাউজার ছিনতাইকারী সহজেই প্রত্যাবর্তী হতে পারে, আবার অন্যগুলিকে প্রত্যাবর্তী করা কঠিন হতে পারে। এই ধরনের পরিবর্তন রোধ করতে বিভিন্ন সফ্টওয়্যার প্যাকেজ উপস্থিত রয়েছে। অনেক ব্রাউজার ছিনতাইকারী প্রোগ্রাম সফ্টওয়্যার বান্ডিলগুলিতে অন্তর্ভুক্ত থাকে যা ব্যবহারকারী পছন্দ করেনি এবং অন্য প্রোগ্রামের জন্য ইনস্টলারে "অফার্স" হিসাবে অন্তর্ভুক্ত থাকে, প্রায়ই অবাঞ্ছিত অতিরিক্ত সফ্টওয়্যার ইনস্টল করায় প্রবুদ্ধ করতে কৌশল হিসাবে গড় ব্যবহারকারীর জন্য বিভ্রান্তিকর হয় এমনভাবে আনইনস্টল নির্দেশাবলী বা তারা কী করে তার নথিপত্রাদি ডিজাইন করে উপস্থাপন করে থাকে। অপারেটিং সিস্টেমে প্রবেশের জন্য ব্রাউজার ছিনতাইকারীগুলি বেশ কয়েকটি পদ্ধতি ব্যবহার করে। সন্দেহজনক ওয়েবসাইট এবং টরেন্টের মাধ্যমে ডাউনলোড করা ইমেল সংযুক্তি এবং ফাইলগুলির মতো সাধারণ কৌশলগুলি ব্রাউজার ছিনতাইকারীরা ব্যবহার করে ।[তথ্যসূত্র প্রয়োজন]